**A MAGYAR NYELV ÉS IRODALOM**

**5-6. évfolyam**

**Forrás:** A Kormány 5/2020. (I. 31.) Korm. rendelete a Nemzeti alaptanterv kiadásáról, bevezetéséről és alkalmazásáról szóló módosított 110/2012. (VI. 4.) Korm. rendelethez kapcsolódó tartalmi szabályozó a Kerettanterv az általános iskolák 5-8. évfolyamából átvett, adaptált.

**1 Alapelvek**

A Kárpát-medencei magyarság kultúrájának, nemzeti identitásának egyik legfontosabb alapja az anyanyelve és az ezen a nyelven megszólaló irodalma. Nyelv és irodalom: nemcsak hagyományt teremtenek, hanem folyamatos változásukkal jelent és jövőt is alakítanak. A magyar nyelv és irodalom tantárgyak kiemelten fontos területei a nemzeti öntudatra, önazonosságtudatra nevelésnek. Nyelvünk, közös történelmünk, keresztény alapú vallási és művészeti hagyományaink összekötnek bennünket: korokat, alkotókat, befogadókat és műveket. Egy kulturális hagyományhoz tartozunk, egy nemzet vagyunk. Ezért a magyar nyelv és irodalom tantárgyak a Kárpát-medencei magyarság irodalmát, szellemi örökségét egységesen és egységben kezelik.

Az irodalomtanításban kiemelt szerep jut azoknak az alkotóknak, akik igazodási pontként erkölcsi magatartásukkal, kiemelkedően magas szintű életművükkel alapvetően határozták és határozzák meg a magyar közgondolkodást. Az irodalmi alkotásoknak értékközvetítő funkciójuk van. A magyar irodalom tantárgy tananyaga olyan normatív értékeket közvetít, amelyek a társadalom döntő többségének értékvilágát tükrözik.

A magyar irodalom oktatása folyamatosságában, az egyetemes irodalom pedig szigetszerűen, a legjelentősebb alkotók és alkotások bemutatásával történik.

Az irodalmi művek nyelvileg megformált esztétikai alkotások, melyek beágyazódnak a magyar és az európai kultúrába, így egymással is párbeszédbe tudnak lépni, létrehozva a közös gondolkodást és motívumkincset. Az irodalom azonban nem csak szöveg, és a nyelv sem azonosítható csupán szövegalkotó elemeivel és hatásaival. Az irodalmi alkotások morális, kulturális értékeket örökítenek és teremtenek. Történelmi, személyes tapasztalatokat, bölcseleti felismeréseket hagyományoznak. Létük és hatásuk messze meghaladja a kommunikációs eszköz és a fikciós esztétikai teljesítmény funkcionálisan értelmezett szerepét. Gondolkodásunk, önkifejezésünk, személyes és nemzeti identitásunk kialakításának feltételei és eszközei: *„… nemzeti hagyomány és nemzeti poézis szoros függésben állanak egymással.”* (Kölcsey).

Az irodalmi művek olyan erkölcsi, történelmi, érzelmi konfliktusokkal szembesítik az olvasót, melyekben saját jelenüket, benne közösségi és személyes konfliktusaikat is felismerhetik, és amely felismerések a tanulók morális, esztétikai és érzelmi fejlődésének is eszközei. Az anyanyelvi kommunikáció fejlettségének meghatározó szerepe van a nyelvi, a kulturális és a szociális kompetenciák alakításában, fejlesztésében, az érzelmi nevelésben, a tanulás teljes folyamatában.

A magyar nyelv és irodalom kiemelt szerepet tölt be a tantárgyak sorában: az olvasottság, a nyelv rendszerszerű ismerete, tudatos alkalmazása a differenciált szövegértés alapja, az irodalmi szövegek elemzése a szövegek jelentésszerkezetének megértéséig vezet el, ezek pedig lehetővé teszik az összetett, elvont gondolkodási műveletek elsajátítását, majd alkalmazását. Ezáltal a többi tantárgy tanulásának, később a társadalmi beilleszkedésnek és boldogulásnak is feltételei, segítői. Az irodalmi művek az egyetemes emberi értékeket és normákat (közjó – egyéni boldogság; hazafiság –, individualizmus, igazság, szépség, jóság, stb.) közvetítik, ezért az irodalom, mint tantárgy lehetőséget ad a tanulóknak arra, hogy ezeket az értékeket, azok állandóságát, illetve a koronként bekövetkező átértelmezését megismerjék.

A sikeres anyanyelvi és irodalmi oktatás kihagyhatatlan szereplője a tanár. Viselkedése, a szakma iránti elkötelezettsége, személyes példamutatása önmagában modell a tanulók számára. A tanár tanít, nevel, fejleszt, irányít és segít. Hagyományt és tudást ad át, segíti a tanulókat, hogy azokat maguk is felfedezzék, megteremtsék saját kognitív struktúráikat, elkészítsék önálló olvasataikat. Ne csak befogadók legyenek, hanem mérlegelő, problémaérzékeny gondolkodású, kreatív értelmezők is. A műveltség, a strukturált tudás átadása alapvető feltétele annak, hogy a tanulók megtanuljanak önállóan gondolkodni és tanulni. Az értékközvetítés pedig elengedhetetlenül szükséges ahhoz, hogy a mérlegelő gondolkodás képességének segítségével a saját értékvilágukat megalkossák, és ez számukra intellektuális és emocionális élményt jelentsen.

A magyar nyelv- és irodalomtanítás egyidejűleg műveltségközvetítést, kompetencia- és személyiségfejlesztést, morális és érzelmi nevelést is jelent. A kompetenciafejlesztés az önálló tudás kialakításában, a közösségbe való beilleszkedésben nyújt segítséget. A morális és érzelmi nevelés – a kompetenciák fejlesztésével együtt – lehetőséget teremt arra, hogy a tanuló átgondolt ítéleteket alkosson, képes legyen sokoldalúan megindokolni véleményét vagy éppen változtasson azon, hogy művelt, kiegyensúlyozott, harmonikus személyiségként szűkebb közösségének felelős tagja legyen.

A magyar nyelv és irodalom tantárgyak nevelési-oktatási struktúrája követi a tanulók kognitív, érzelmi és szociális fejlődését. Az 5–8. évfolyamon a műveltségalapozás a leghangsúlyosabb.

A tananyagok ennek megfelelően egészítik ki egymást, a „megtartva továbbfejleszteni” elv alapján épülnek egymásra. Az egyes témák – elősegítve a tudás bevésését, a megértés mélyítését – vissza-visszatérnek, de újabb tartalmakkal, más kérdések középpontba állításával bővülnek.

*.***2 Célok**

Alapvető cél a Kárpát-medencei magyarság által létrehozott nyelvi, irodalmi kultúra legkiemelkedőbb alkotásainak megismertetésével olyan műveltségsztenderd kialakítása a tanulókban, amely biztosítja a nemzeti kultúra generációkon átívelő megmaradását és fejlődését.

A magyar nyelv és irodalom tanításának kiemelt célja a harmonikus, sokoldalúan felkészült, olvasó, az anyanyelvüket tudatosan használó, biztos szövegértéssel, illetve szövegalkotási kompetenciával rendelkező tanulók képzése, akik a nyelv tudatos és reflektív alkalmazásával eredményesen kommunikálnak, írásban és szóban is képesek önmagukat pontosan, az adott helyzetnek, illetve műfajnak megfelelően kifejezni, képesek a kulturált viselkedésre, nyelvhasználatra. Nyelvi ismereteik és kompetenciáik lehetővé teszik a mérlegelő gondolkodást, az élethosszig tartó folyamatos tanulást, mely által boldogulnak a munka világában, tudnak önállóan és csapatban hatékonyan dolgozni. Nemzetünk kulturális hagyományait ismerik, értik és tisztelik, kötődnek azokhoz.

A magyar nyelv és irodalom tanításának további céljai:

1. A tanulók szövegértési és szövegalkotási képességeinek folyamatos fejlesztése. Ezáltal azonosítani és alkalmazni tudják a verbális és non-verbális kommunikáció jeleit, megértik mások véleményét, ki tudják fejezni a sajátjukat.
2. A tanulók nyelvi megnyilatkozásai megfeleljenek a magyar nyelvhelyesség, illetve helyesírás szabályainak.
3. A hagyományos és digitális szövegfeldolgozások révén fejlődjék a tanulók íráskészsége, digitális kompetenciája, ismerjék meg a hagyományos és digitális információforrásokat, tanulják meg azok kritikus és etikus használatát.
4. A tanulók rendelkezzenek megfelelő retorikai ismeretekkel, tagolt, arányos szöveget tudjanak alkotni. Ismerjék az érvek, a cáfolatok fajtáit, a nyelvek főbb típusait, az anyanyelvük eredetéről szóló tudományos hipotéziseket, bizonyítékokat, a nyelvtörténetünk nagy korszakait és fontosabb nyelvemlékeinket. Érettségüknek megfelelő szinten tanulják meg nyelvünk földrajzi és társadalmi tagozódását, értsék meg, hogy a nyelv folyamatosan változó rendszer, és ezért a változásért felelősséggel tartoznak.
5. Tanulmányaik alatt ismerjék meg a magyar irodalom korszakait, alkotóit, irodalmunk történetét, az európai irodalom korszakváltást hozó nagy szakaszait, alkotásait. A magyar irodalom kiemelkedő jelentőségű műveit tanári irányítással, majd önállóan értelmezzék, elemezzék. Az irodalmi művek elemzése segíti az összetett gondolkodási műveletek kialakítását: elvonatkoztatás, jelentéssíkok elkülönítése, elemzés, szintetizálás.
6. Az irodalmi művek befogadása által fejlődjék a tanulók szövegértése, szépérzéke, alakuljon ki az irodalomról szóló laikus szaknyelvük.
7. A könyv nélkül megtanulandó művek segítségével fejlődjék a tanulók memóriája, előadókészsége. A memorizálás tartós bevésést jelent, mely egyszerre gazdagítja ismereteiket és jelent bármikor előhívható tudást.
8. A magyar nyelv és irodalom tantárgyak nemzetünk gondolkodástörténeti, művészeti hagyományának egy meghatározó szeletét ismertetik meg a tanulókkal. Ezért kiemelten fontos cél, hogy a tanulók számára ez felfedezés, intellektuális és emocionális élmény legyen, olyan hatás, mely gazdagítja műveltségüket, és bevonja őket kulturális örökségünkbe. Az irodalomoktatás a fejlett érzelmi intelligencia kialakításának egyik legfontosabb eszköze.
9. Cél továbbá, hogy az iskolai tanulmányok végére a már fiatal felnőttek készen álljanak ismereteik, műveltségük, elsajátított készségeik révén arra, hogy bekapcsolódjanak a munka világába, továbbtanuljanak, művelt, nemzetünk iránt elkötelezett emberekké váljanak. Olyan személyiségekké, akik tudatos kultúrabefogadók, műértők lesznek, képesek az értelmező gondolkodásra, az önreflexióra. A szépirodalmi és gyakorlati szövegek, drámajátékok, helyzetgyakorlatok segítenek a saját nézőpont kialakításában és más nézőpontok megértésében, a problémamegoldás fejlesztésében, valamint az empátia kialakításában. Az irodalomoktatás a fejlett érzelmi intelligencia kialakításának egyik legfontosabb eszköze. Az európai és azon belül a magyar kultúra nagy történeteinek, szövegeinek megismerése lehetővé teszi a közösség erkölcsi értékeinek átadását, valamint társadalmi, etikai, lélektani kérdések értelmezését.

*Helyi sajátosságunk, hogy tanulóink egy része a cigány nemzetiséghez tartozik.*

*Célunk a cigány nemzetiséghez nem tartozó tanulók megismertetetése a cigány hagyományokkal, kultúrával.*

*Ismerkedjenek meg a cigány nemzetiséghez nem tartozó diákok a cigány hagyományokkal, kultúrával.*

**3 A tantárgy tanításának specifikus jellemzői az 5–8. évfolyamon**

A magyar nyelv és irodalom tanulási terület két tantárgy összekapcsolásával jött létre. Nyelvi meghatározottságuk, tudományterületi összekapcsolódásuk, közös fejlesztési céljaik ellenére önálló diszciplínák, saját szerkezeti és tartalmi elemekkel. Mindkettő saját logikája mentén szerveződik, így a kerettantervben is külön jelennek meg, tananyagtartalmuk, fejlesztési területeik, tanulási eredményeik szerint.

A felső tagozatos tananyag szervesen kapcsolódik az alsó tagozatban elsajátítottakhoz, valamint a tanulók életkori sajátosságaihoz. A képzési szakasz első felében motívumokra épülő témakörök uralják a tananyagot. Ezek biztosítják a tanulási szakaszok közötti átmenetet, az alapkompetenciák és a problémamegoldó gondolkodás fejlesztését.

A képzés második szakaszában a fő tananyagszervező elv a kronológia. Ennek célja, hogy a tanulók megismerjék a magyar és a világirodalom néhány nagy korszakát, művelődéstörténeti korszakát, az irodalmat a történelmi-társadalmi folyamatok részeként lássák, és ismereteiket össze tudják kötni más tantárgyak tananyagtartalmaival. Ebben a képzési szakaszban válik feladattá az irodalmi műfajok megismerése és a műfaji sajátosságok felismerése. Ekkor ismerkednek meg az alapvető verstani és stilisztikai jellegzetességekkel is. Az irodalmi ismeretek elsősorban az olvasás öröméhez, a különféle befogadási, értelmezési stratégiákhoz, az irodalmi művek kontextusaihoz vezető utakat mutatják meg, ezzel előkészítve az irodalmi művek eszme-, stílus- és hatástörténeti, valamint történelmi nézőpontú értelmezését.

Az anyanyelvi ismeretek és készségek alapvetően a tanuló nyelvhasználatának fejlesztését szolgálják.

A tanórai és az iskolán kívüli tevékenységeket úgy kell megtervezni, hogy alkalmazkodjanak a tanuló társadalmi, kulturális és életkori sajátosságaihoz, és segítsék az adott esetben szükségessé váló differenciálást (felzárkóztatás, tehetséggondozás). Az iskolai munka során törekedni kell a módszertani sokszínűségre, az aktív tanulói tevékenységekre épülő módszerek alkalmazására (gyűjtőmunka, projektek, kooperatív, együttműködésen alapuló változatos és ötletgazdag írásbeli és szóbeli feladatok).

A tantárgyak fejlesztési céljai csak úgy valósíthatók meg, ha a tanuló a magyar órák aktív alakítójává válik, és nem csupán passzív befogadóként vesz azon részt. A tanulói tevékenységekre és együttműködésre épülő módszerek erősítik a tanuló problémamegoldó képességét, és képessé teszik őt arra, hogy összekapcsolja a különböző forrásokból nyert sokféle információt.

Az 5–8. évfolyamon a tanítás célja az is, hogy megfelelően előkészítse a középiskolai tanulmányokat. A tervezéskor figyelembe kell venni a középiskolai felvételi vizsgák elvárásait, azaz a középiskolák ismert bemeneti követelményeit.

Az értékelési eljárások alkalmazásakor fontos a tanuló teljesítményének kiegyensúlyozott, szóban és írásban történő megítélése.

**4 Fő témakörök az 5–8. évfolyamon**

MAGYAR NYELV

1. A kommunikáció alapjai
2. Szövegértés és szövegalkotás a gyakorlatban
3. Állandósult szókapcsolatok, közmondások, szóláshasonlatok, szállóigék
4. Helyesírás, nyelvhelyesség
5. A nyelvi szintek: hangok, szóelemek, szavak, szószerkezetek, mondat, szöveg
6. A szóalkotás módjai
7. Nyelvtörténet, nyelvrokonság; a legújabb kutatások eredményei
8. A magyar nyelv földrajzi, társadalmi változatai
9. A könyv- és könyvtárhasználat, a kultúra helyszínei

IRODALOM

1. Család, otthon, nemzet – mese, monda, mítosz
2. Szülőföld, táj
3. Szeretet, hazaszeretet, szerelem
4. Hősök az irodalomban
5. A 19. századi magyar irodalom elbeszélő költeményei: Petőfi Sándor: János vitéz, Arany János: Toldi
6. Prózai nagyepika: Molnár Ferenc: A Pál utcai fiúk és Gárdonyi Géza: Egri csillagok
7. A kerettantervben ajánlottak alapján egy szabadon választott mese vagy ifjúsági regény a magyar irodalomból
8. A kerettantervben ajánlottak alapján egy szabadon választott ifjúsági regény a világirodalomból
9. Szabadon választott ifjúsági regény a magyar vagy a világirodalomból
10. Korok és portrék: szabadság, szerelem
11. Kárpát-medencei irodalmunk a 20. században
12. A 20. századi történelem az irodalomban
13. Szórakoztató irodalom

**5 Átfogó célként kitűzött, valamint a fejlesztési területekhez kapcsolódó tanulási eredmények (általános követelmények) az 5–8 évfolyamon**

ANYANYELVI KULTÚRA, ANYANYELVI ISMERETEK

A nevelési-oktatási szakasz végére a tanuló:

1. elkülöníti a nyelv szerkezeti egységeit, megnevezi a tanult elemeket;
2. ismeri a magyar hangrendszer főbb jellemzőit és a hangok kapcsolódási szabályait. Írásban helyesen jelöli;
3. funkciójuk alapján felismeri és megnevezi a szóelemeket és szófajokat;
4. a szövegben felismer és funkciójuk alapján azonosít alapvető és gyakori szószerkezeteket (alanyos, határozós, jelzős, tárgyas);
5. szerkezetük alapján megkülönbözteti az egyszerű és összetett mondatokat;
6. felismeri és elemzi a főbb szóelemek mondat- és szövegbeli szerepét, törekszik helyes alkalmazásukra;
7. megfigyeli és elemzi a mondat szórendjét, a szórendi változatok, valamint a környező szöveg kölcsönhatását;
8. érti és megnevezi a tanult nyelvi egységek szövegbeli szerepét;
9. felismeri és megnevezi a főbb szóalkotási módokat: szóösszetétel, szóképzés, néhány ritkább szóalkotási mód;
10. tanári irányítással, néhány szempont alapján összehasonlítja az anyanyelv és a tanult idegen nyelv sajátosságait;
11. megfigyeli, elkülöníti és funkciót társítva értelmezi a környezetében előforduló nyelvváltozatokat (nyelvjárások, csoportnyelvek, rétegnyelvek);
12. felismeri és megnevezi a nyelvi és nem nyelvi kommunikáció elemeit;
13. használja a digitális kommunikáció eszközeit, megnevezi azok főbb jellemző tulajdonságait;
14. megfigyeli és értelmezi a tömegkommunikáció társadalmat befolyásoló szerepét;
15. felismeri a kommunikáció főbb zavarait, alkalmaz korrekciós lehetőségeket;
16. alkalmazza az általa tanult nyelvi, nyelvtani, helyesírási, nyelvhelyességi ismereteket;
17. ismeri és alkalmazza helyesírásunk alapelveit: kiejtés, szóelemzés, hagyomány, egyszerűsítés;
18. társai és saját munkájában a tanult formáktól eltérő, gyakran előforduló helyesírási hibákat felismeri és javítja;
19. etikusan és kritikusan használja a hagyományos papíralapú, illetve a világhálón található és egyéb digitális adatbázisokat.

IRODALMI KULTÚRA, IRODALMI ISMERETEK

A nevelési-oktatási szakasz végére a tanuló:

1. elolvassa a kötelező olvasmányokat, és saját örömére is olvas;
2. megérti az irodalmi mű szövegszerű és elvont jelentéseit;
3. a tanult fogalmakat használva beszámol a megismert műről;
4. megismeri és elkülöníti a műnemeket, illetve a műnemekhez tartozó főbb műfajokat, felismeri és megnevezi azok poétikai és retorikai jellemzőit;
5. összekapcsol irodalmi műveket különböző szempontok alapján (téma, műfaj, nyelvi kifejezőeszközök);
6. elkülöníti az irodalmi művek főbb szerkezeti egységeit;
7. összehasonlít egy adott irodalmi művet annak adaptációival (film, festmény, stb.);
8. felismeri, és bemutatja egy adott műfaj főbb jellemzőit;
9. az irodalmi szövegek befogadása során felismer és értelmez néhány alapvető nyelvi-stilisztikai eszközt: szóképek, alakzatok stb.;
10. a megismert epikus művek cselekményét összefoglalja, fordulópontjait önállóan ismerteti;
11. elkülöníti és jellemzi a fő- és mellékszereplőket, megkülönbözteti a helyszíneket, az idősíkokat, azonosítja az előre- és visszautalásokat;
12. felismeri és a szövegből vett példával igazolja az elbeszélő és a szereplő nézőpontja közötti eltérést;
13. a szövegből vett idézetekkel támasztja alá, és saját szavaival fogalmazza meg a lírai szöveg hangulati jellemzőit, a befogadás során keletkezett érzéseit és gondolatait;
14. azonosítja a versben a lírai én különböző megszólalásait, és elkülöníti a mű szerkezeti egységeit;
15. felismeri a tanult alapvető rímképleteket (páros rím, keresztrím, bokorrím), és azonosítja az olvasott versek ritmikai, hangzásbeli hasonlóságait és különbségeit;
16. ismer és felismer néhány alapvető lírai műfajt;
17. szöveghűen, értőn mondja el a memoriterként tanult lírai műveket;
18. drámai műveket olvas és értelmez, előadásokat, feldolgozásokat megnéz (pl.: mesedráma, vígjáték, ifjúsági regény adaptációja);
19. a nemzeti hagyomány szempontjából meghatározó néhány mű esetén bemutatja a szerzőhöz és a korszakhoz kapcsolódó legfőbb jellemzőket.
20. MŰISMERET

A tanuló olvassa és önálló, illetve osztálytermi munka keretében feldolgozza a kerettantervben kötelezően és részletesen meghatározott műveket, illetve műrészleteket a B) pontban felsorolt szerzőktől.

A tanuló olvassa és önálló, illetve osztálytermi munka keretében feldolgozza a kerettantervben kötelezően és részletesen meghatározott bibliai történeteket, görög mítoszokat, magyar mítoszokat, hősöket, mondákat.

A tanuló olvassa és önálló, illetve osztálytermi munka keretében feldolgozza a kerettantervben felsoroltak közül választható magyar ifjúsági és meseregényt, illetve világirodalmi ifjúsági regényt.

1. ALKOTÓK

A tanuló olvassa és önálló, illetve osztálytermi munka keretében feldolgozza az alábbi szerzők kerettantervben részletesen meghatározott egyes műveit:

Ady Endre, Áprily Lajos, Arany János, Babits Mihály; Balassi Bálint; Berzsenyi Dániel, Choli Daróczy József; Agatha Christie, Csokonai Vitéz Mihály, Csukás István, Daniel Defoe, Tonke Dragt, Dsida Jenő, Fazekas Mihály, Fekete István, Gárdonyi Géza, Herczeg Ferenc, Illyés Gyula, Janus Pannonius, Jókai Mór, József Attila, Juhász Gyula, Kányádi Sándor, Karinthy Frigyes; Kittenberger Kálmán, Kós Károly, Kosztolányi Dezső, Kölcsey Ferenc, , Lázár Ervin, Mándy Iván, Márai Sándor, Mikes Kelemen, Mikszáth Kálmán, Molière, Molnár Ferenc, Móra Ferenc, Móricz Zsigmond, Nagy László, Nyirő József, George Orwell, Örkény István, Petőfi Sándor, Pilinszky János; Radnóti Miklós, Reményik Sándor, Antoine Saint-Exupéry, William Shakespeare, Sütő András, Szabó Lőrinc; Szabó Magda, Széchenyi Zsigmond, Tamási Áron, Tóth Árpád, Jules Verne, Vörösmarty Mihály, Wass Albert, Weöres Sándor, Zrínyi Miklós

A memoriterek és a kötelező olvasmányok (C, D) a közös irodalmi műveltség (kulturális kód) legfontosabb elemeit tartalmazzák.

1. MEMORITEREK

Ady Endre: Őrizem a szemed; Arany János: Rege a csodaszarvasról (részletek); Családi kör (részletek); A walesi bárdok (részletek); Toldi részletek; Csokonai Vitéz Mihály: Tartózkodó kérelem, A Reményhez; József Attila: Születésnapomra, Mama; Kányádi Sándor: Két nyárfa; Kölcsey Ferenc: Himnusz – teljes szöveg, Huszt, Emléklapra; Petőfi Sándor: János vitéz (részletek); Nemzeti dal, Szeptember végén, Szabadság, szerelem; Radnóti Miklós: Nem tudhatom; Reményik Sándor: Templom és iskola (részletek); Vörösmarty Mihály: Szózat; Weöres Sándor: Ó ha cinke volnék.

1. KÖTELEZŐ OLVASMÁNYOK

Arany János: Toldi; Gárdonyi Géza: Egri csillagok; Jókai Mór: A nagyenyedi két fűzfa; Mikszáth Kálmán: Szent Péter esernyője vagy A két koldusdiák; A néhai bárány; Molnár Ferenc: A Pál utcai fiúk; Móricz Zsigmond: Légy jó mindhalálig vagy Pillangó; Hét krajcár; Petőfi Sándor: János vitéz;

Shakespeare, William: Szentivánéji álom vagy Molière: A képzelt beteg; Szabó Magda: Abigél.

Szabadon választható magyar ifjúsági vagy meseregény; szabadon választható világirodalmi ifjúsági regény.

SZÖVEGÉRTÉS

A nevelési-oktatási szakasz végére a tanuló:

* 1. megérti az életkorának megfelelő hallott és olvasott szövegeket;
	2. kifejezően tudja olvasni és értelmezni az életkorának megfelelő különböző műfajú és megjelenésű szövegeket. A tanuló felismeri és a tanár segítségével értelmezi a számára ismeretlen kifejezéseket;
	3. felismeri és szükség szerint a tanár segítségével értelmezi a szövegben számára ismeretlen kifejezéseket;
	4. a lábjegyzetek, a digitális és nyomtatott szótárak használatával önállóan értelmezi az olvasott szöveget;
	5. a pedagógus irányításával kiválasztja a rendelkezésre álló digitális forrásokból a megfelelő információkat;
	6. különbséget tesz a jelentésszerkezetben a szó szerinti és metaforikus értelmezés között;
	7. alkalmazza a különböző olvasási típusokat és szöveg-feldolgozási módszereket;
	8. összekapcsolja ismereteit a szöveg tartalmával, és reflektál azok összefüggéseire;
	9. az olvasott szövegeket szerkezeti egységekre tagolja;
	10. szóbeli vagy képi módszerekkel megfogalmazza, megjeleníti a szöveg alapján kialakult érzéseit, gondolatait;
	11. az életkorának megfelelő szöveg alapján jegyzetet, vázlatot készít;
	12. a tanulási tevékenységében hagyományos és digitális forrásokat használ, ezt mérlegelő gondolkodással és etikusan teszi.

SZÖVEGALKOTÁS

A nevelési-oktatási szakasz végére a tanuló:

1. érthetően, a kommunikációs helyzetnek megfelelően beszél;
2. gondolatait, érzelmeit, véleményét a kommunikációs helyzetnek megfelelően, érvekkel alátámasztva fogalmazza meg, és mások véleményét is figyelembe veszi;
3. a tanult szövegeket szöveghűen és mások számára követhetően tolmácsolja;
4. az általa tanult hagyományos és digitális szövegtípusok megfelelő tartalmi és műfaji követelményeinek megfelelően alkot szövegeket;
5. a szövegalkotás során alkalmazza a tanult helyesírási és szerkesztési szabályokat, használja a hagyományos és a digitális helyesírási szabályzatot és szótárt;
6. az egyéni sajátosságaihoz mérten tagolt, rendezett, áttekinthető írásképpel, egyértelmű javításokkal alkot szöveget;
7. tanári segítséggel kreatív szöveget alkot a megismert műhöz kapcsolódóan hagyományos és digitális formában;
8. egyszerű rímes és rímtelen verset alkot.

OLVASÓVÁ NEVELÉS

A nevelési-oktatási szakasz végére a tanuló:

1. életkorának megfelelő irodalmi szövegeket olvas;
2. érthetően, kifejezően és pontosan olvas;
3. egy általa elolvasott művet ajánl kortársainak;
4. a tanult szövegeket szöveghűen és mások számára követhetően tolmácsolja;
5. megfogalmazza vagy társaival együttműködve drámajátékban megjeleníti egy mű megismerése során szerzett tapasztalatait, élményeit.

MÉRLEGELŐ GONDOLKODÁS, VÉLEMÉNYALKOTÁS

A nevelési-oktatási szakasz végére a tanuló:

1. személyes véleményt alakít ki a szövegek és művek által felvetett problémákról (pl. döntési helyzetek, motivációk, konfliktusok), és véleményét indokolja;
2. megérti mások álláspontját, elfogadja azt, vagy a sajátja mellett érveket fogalmaz meg;
3. személyes tapasztalatait összeköti a művekben megismert konfliktusokkal, érzelmi állapotokkal;
4. a feladatvégzés során hatékony közös munkára, együttműködésre törekszik.

**6 A nevelés-oktatás cél- és feladatrendszere az alapfokú képzés második szakaszában, az 5-8. évfolyamon**

Az alapfokú képzés második szakaszában, az 5–8. évfolyamon, a nevelésnek-oktatásnak többszörös feladata és célja van:

* cél, hogy a diákok megértsék a nemzet, a szűkebb közösség és az egyes ember kapcsolatát. Megismerjék kultúrájukat, annak gondolati, erkölcsi tartalmait, esztétikai értékeit. Ennek révén szellemileg és érzelmileg is kötődjenek ahhoz. Korosztályuknak megfelelően tudják értelmezni múltjukat, jelen környezetüket, önmagukat. A tanulókat fel kell készíteni arra, hogy ennek a kulturális hagyománynak értői és később formálói legyenek.
* Elengedhetetlen, hogy ebben a képzési szakaszban a tanulók biztos szövegértésre tegyenek szert.
* Őrizzék meg kíváncsiságukat, nyitottságukat, s váljanak olvasó emberekké. Olyan olvasó emberekké, akik a képzési szakasz végére már a művek elsődleges jelentése mögé látnak, azaz többféle olvasási és értelmezési stratégiával rendelkeznek, az általuk olvasott szövegeket képesek mérlegelve végiggondolni.Össze tudják kapcsolni a már meglévő ismereteiket az olvasott, hallott vagy a digitális szövegek tartalmával, képesek meglátni és kiemelni az összefüggéseket.
* Cél a gondolkodásra tanítás – a tanulók kíváncsiságának és alkotókedvének megtartásával.
* A tantárgy tanításának kiemelt célja a tanulók műveltségi szintjének folyamatos növelése, melynek révén korosztályuknak, érettségüknek megfelelő ismeretekkel rendelkeznek, s ezeket az ismereteket rendszerben látják, értelmezni tudják azokat.
* Kreativitásuk olyan szintű fejlesztése, hogy az általuk tanult műfajokban, szövegtípusokban – a magyar nyelv és helyesírás szabályait tudatosan alkalmazva – képesek legyenek rövid szövegeket alkotni. Fejlődjék szókincsük, kifejezőkészségük. Az egyéni képességeikhez mérten tagolt, rendezett, áttekinthető írásképpel, egyértelmű javításokkal alkossanak megfelelő tartalmú és szerkezetű, hagyományos és digitális fogalmazásokat. Fejlődjék digitális kompetenciájuk.
* Cél, hogy a diákok különböző kommunikációs helyzetekben, szóban és írásban is helyesen, szabatosan ki tudják fejezni önmagukat. Az anyanyelvi ismeretek mindenekelőtt a nyelvhasználat tudatosítását és fejlesztését szolgálják, ide értve a tudatos szövegértési stratégiák kialakítását és a kommunikációs helyzethez illő megnyilatkozást, a toleráns nyelvhasználatot.
* Ismerjék a tananyag által előírt memoritereket, azokat értőn elő tudják adni.
* Elérendő cél az önfejlesztés igényének kialakítása a tanulókban. Az irodalmi művek sokfélesége biztosítja kíváncsiságuk felkeltését és megtartását, önmaguk megértésének lehetőségét.
* Kiemelt feladat a tanulók segítése a tanulás tanulásában.

A magyar nyelv és az irodalom tantárgy fejlesztési céljai jórészt összehangolhatók: az alaptantervben meghatározott hat fő fejlesztési területből (anyanyelvi kultúra, anyanyelvi ismeretek; irodalmi kultúra, irodalmi ismeretek szövegértés; szövegalkotás; olvasóvá nevelés; mérlegelő gondolkodás, véleményalkotás) négy mindkét tantárgy keretében fejleszthető.

A magyar nyelv és irodalom tanítása nemcsak műveltségátadást, kompetenciafejlesztést jelent, hanem érzelmi nevelést is. A diákok személyes boldogulásának, együttműködési képességeinek, társadalmi beilleszkedésének, kulturált viselkedésének érzelmi fejlődésük az alapja.

A tanulók irodalmi fogalomtárának folyamatos bővítésekor, figyelembe kell venni a korosztály általános kognitív, érzelmi, érdeklődési sajátosságait.

A magyar nyelv és irodalom más tantárgyakhoz, műveltségterületekhez is kötődik. A tantárgyi koncentráció kialakítása a tantárgyi struktúra egyik elve. Bizonyos irodalmi témakörök feldolgozásához ajánljuk a művek filmes vagy színházi adaptációjának beépítését az órai munkába vagy a házi feladatba.

**7 A tanulók értékelése**

A tanuló munkájának értékelése során meg kell vizsgálni:

* megszerezte-e a kellő anyanyelvi és irodalmi ismereteket;
* képes-e a fogalmak önálló, pontos használatára; a szerzett tapasztalatok, ismeretek önálló rendszerezésére; tudja-e alkalmazni megszerzett tudását
* képes-e önálló kutatómunkára, kézikönyvek, szakkönyvek és más információ­forrá­sokban való eligazodásra (meg tudja-e állapítani, mennyire megbízható egy információforrás; össze tudja-e vetni egymással a különböző forrásokból származó információkat);
* mennyire tudja véleményét koherensen, a fogalmak pontos használatával kifejteni szóban és írásban;
* mennyire vesz részt a tanórai, közös munkában.

Az eredményes előrehaladás egyik fontos előfeltétele a tanulók tudásának folyamatos ellenőrzése és értékelése. A magyarórákon értékeljük a tanulók

* szóbeli megnyilvánulását,
* írásbeli teljesítményét.

A szóbeli megnyilvánulások lehetnek

* feleletek,
* hozzászólások,
* a tananyag feldolgozását segítő jó kérdések, önálló gondolatok,
* kiselőadások stb.
* projektmunka

Az írásbeli teljesítmények

* a tankönyv, munkafüzet feladatainak megoldása,
* alkalomszerűen készített feladatlapok megoldása,
* feladatgyűjtemények válogatott feladatainak megoldása,
* iskolai és házi dolgozatok (elbeszélés, leírás, jellemzés, érvelő, meggyőző szövegtípusok, véleménynyilvánítás írásban, műértelmezés, levél, olvasmánynapló, ismertetés).
* röpdolgozat
* témazáró dolgozat

Az írásbeli számonkérésnél, ha a feladatok **50%-a a minimum követelményt** tartalmazza.

Ebben az esetben az alábbi értékelési módot alkalmazzuk:

**Témazárók, dolgozatok értékelése:**

Ha a feladatok 50%-a a minimum követelményt tartalmazza. Ebben az esetben az alábbi értékelési módot alkalmazzuk:

|  |  |
| --- | --- |
| **Teljesítmény** | **Érdemjegy** |
| 0-49% | Elégtelen /1/ |
| 50-61% | Elégséges /2/ |
| 62-79% | Közepes /3/ |
| 80-90% | Jó /4/ |
| 91-100% | Jeles /5/ |

 Az írásbeli felelés (röpdolgozat) érdemjegye azonos a szóbeli feleletével.

A témazáró felmérés időpontját, témáját meg kell előre határoznia a tanárnak!

A témazáró felmérések a témakörök végén**,** összefoglalás és szükséges mennyiségű gyakorlás után készülnek. Ezek érdemjegyei hangsúlyozottabban kapnak szerepet a félévi és az év végi osztályzat kialakításánál.

Egy tanítási napon 1 osztállyal, 2-nél több témazáró felmérés (dolgozat) nem íratható! A felméréseket legkésőbb 2 héten belül ki kell javítani, és az eredményt a tanulókkal közölni kell.

A félévi és év végi felméréseket legkésőbb a félévi vagy év végi jegy lezárása előtt 2-3 héttel meg kell íratni**,** és az utána fennmaradó időben lehetőséget kell adni a tanulóknak a javításra.

Ha a feladatok kevesebb mint 50%-a a minimum követelményt tartalmazza.

Ebben az esetben az alábbi értékelési módot alkalmazzuk **felső tagozaton**:

|  |  |
| --- | --- |
| **Teljesítmény** | **Érdemjegy** |
|  0-29% | Elégtelen /1/ |
| 30-49% | Elégséges /2/ |
| 50-74% | Közepes /3/ |
| 75-89% | Jó /4/ |
| 90-100% | Jeles /5/ |

**8 Alkalmazott taneszközök**

Tankönyv, munkafüzet, vonalas füzet, Magyar helyesírási szabályzat, Magyar értelmező kéziszótár, Magyar szinonimaszótár, Magyar irodalmi lexikon, O. Nagy Gábor: Mi fán terem?, Kötelező és ajánlott irodalom, számítógép

**A tanárok számára szükséges eszközök:**

Tankönyv, munkafüzet, vonalas füzet, Magyar helyesírási szabályzat, Magyar értelmező kéziszótár, Magyar szinonimaszótár, Magyar irodalmi lexikon, O. Nagy Gábor: Mi fán terem?, Kötelező és ajánlott irodalom, számítógép, interaktív tábla, feladatgyűjtemények, módszertani segédkönyvek, CD romok, fali és egyéb szemléltető eszközök.

A megfelelő tankönyvek és segédletek mellett a tananyag feldolgozásának hatékonyságát növeli, ha lehetőség van kulturális intézmények látogatására, szakirodalmi búvárkodásra (pl. könyvtár, videotéka, Internethasználat).

**9 Célok és feladatok 5-6. évfolyamon**

Az 5–6. évfolyamon az anyanyelvi kultúra oktatásában alapvető cél és feladat az alsóbb évfolyamokon megalapozott szövegértés, szövegalkotás képességének továbbfejlesztése, újabb technikák, stratégiák megismerése és alkalmazása.

Kiemelt cél a tanulók szövegalkotási képességének fejlesztése: tudjanak fogalmazni különböző kommunikációs helyzeteknek megfelelő szóhasználatú és jelentésű szövegtípusokban, gyakorolják a szövegalkotást. Folyamatosan fejlődjék íráskészségük, helyesírásuk.

Fontos cél, hogy a tanítási szakasz két éve alatt megalapozó tudást szerezzenek anyanyelvükről, törekedjenek arra, hogy anyanyelvüket szóban és írásban színvonalasan, a szövegkörnyezetnek és korosztályuknak megfelelően használják. Továbbá fejlődjék ki az igényük a pontos és szabatos nyelvhasználatra.

A tudatos nyelvhasználat alapja az anyanyelv ismerete, a grammatikai ismeretek szövegközpontú elsajátítása. Ezek birtokában lehetséges a nyelvhasználattal kapcsolatos gyakorlati képességek fejlesztése. A hagyományos grammatikaoktatást szövegbe ágyazottan, a szövegek értelmezésében, a szövegalkotásban érdemes elsajátítaniuk.

Az 5-6. évfolyam nyelvtanoktatása elsősorban a helyesírás tudatosítására, a szövegértésre, a hagyományos és digitális kommunikáció-fejlesztésre összpontosít, illetve a nyelvi rendszer megismerésének kezdeti szakaszára (hangok, szavak, szóelemek). A nyelvi oktatás középpontjában a szövegértés és a szövegalkotás tanítása áll.

A nyelvi rendszer megismerése és tudatosítása tovább folytatódik. Kitüntetetett cél a magyar nyelv írásban és szóban történő helyes használatára való törekvés, továbbá a szövegértés és szövegalkotás gyakoroltatása.

Az 5–6. osztály irodalomoktatásának alapvető célja, hogy megőrizze és tovább szélesítse az alsó tagozaton megalapozott szépirodalmi érdeklődést és tudást. A tanulók olyan szövegekkel találkoznak, amelyek témáiknál fogva hozzájárulnak személyiségük kibontakozásához, fejlődéséhez, tudatosítják nemzetükhöz, kisebb közösségükhöz tartozásukat, továbbá, amelyek megőrzik kíváncsiságukat, játékosságukat s olvasó, gondolkodó, közösségük iránt elkötelezett emberekké teszik őket. Mindezekben a drámajátéknak mint anyagfeldolgozási módnak kitüntetett szerepe van.

Az 5–6. évfolyam tananyagai a következő nagy témák köré rendeződnek:

* Család, otthon, nemzet
* Petőfi Sándor: János vitéz
* Szülőföld, táj
* Molnár Ferenc: A Pál utcai fiúk
* Választható magyar ifjúsági vagy meseregény
* Hősök az irodalomban
* Arany János: Toldi
* Szeretet, hazaszeretet, szerelem
* Gárdonyi Géza: Egri csillagok
* Választható világirodalmi ifjúsági regény

A témakörök tanításának célja a közvetlen személyes otthon fogalmán túl a tágabb értelemben vett kultúra mint otthon felfedeztetése. A tanulónak meg kell értenie és élnie a nemzeti, illetve a tágabb, saját kultúrkör ünnepeit (pl. egyéni és családi ünnepek, anyák napja, regionális ünnepek, karácsony).

Fontos ismernie e kulturális hagyománynak alapvető műveit. A szövegek ilyen irányú megközelítése segíti a tanulót annak felismerésében is, hogy az irodalmi művek nem csupán távoli történetek, hanem ezek a szövegek saját élete kérdéseihez is kapcsolódnak.

Továbbra is fontos cél, hogy kultúránkat, annak alapvető alkotásait, bennük példateremtő hőseit megismerje, olvasó, a szöveg több rétegét megértő diákká váljon. A képzési szakasz végén már elvárt néhány szakirodalmi kifejezés (műfaj, szókép, alakzat, verselés) biztonságos ismerete. A tanulónak – korosztályának megfelelő szinten – már értenie és értelmeznie kell ezeket a műveket. Véleményét írásban és szóban is meg kell tudnia fogalmazni. Az órákon feldolgozandó szövegek nemzeti kultúránk alapját képező művek, továbbá a kortárs gyermekirodalom alkotásai.

A képzésnek ebben a szakaszában az irodalomtudomány fogalmai csupán olyan mértékben játszanak szerepet, amennyire azok a szövegek megértéséhez, feldolgozásához szükségesek.

**10 A témakörök és tevékenységek, óraszámok áttekintő táblázata**

|  |  |  |  |
| --- | --- | --- | --- |
| **Témakör neve, tevékenységek** | Órakeret 5-6. évf. | **Összes óraszám 5.****évfolyamra** | **Összes óraszám 6.****évfolyamra** |
| összes | évfolyamonként |
| kerettanterv szerint | Helyi tervezésű óra (heti 36-ra) | kerettanterv szerint | Helyi tervezésű óra (heti 36-ra) |
| 80% | 20% | 80% | 20% |
| **Magyar Nyelv** |  |  | Heti 2 óra | Heti 2 óra |
| **A kommunikáció alapjai** | **8** | 8-0 | 6 | 2 | 0 | 0 | 0 | 0 |
| **Helyesírás, nyelvhelyesség – játékosan** | **14** | 14-0 | 8 | 6 | 0 | 0 | 0 | 0 |
| **Állandósult szókapcsolatok** | **7** | 7-0 | 5 | 2 | 0 | 0 | 0 | 0 |
| **A nyelvi szintek: beszédhang, fonéma, szóelemek, szavak, szóösszetételek** | **24** | 24-0 | 20 | 2 | 2 | 0 | 0 | 0 |
| **Hangalak és jelentés**  | **8** | 8-0 | 6 | 2 | 0 | 0 | 0 | 0 |
| **Szövegértés és szövegalkotás a gyakorlatban**  | **23** | 9-14 | 6 | 2 | 1 | 7 | 6 | 1 |
| **Szófajok** **a nagyobb nyelvi egységekben: a mondatokban és a szövegben. A szófajokhoz kapcsolódó helyesírási, nyelvhelyességi, szövegalkotási, szövegértési tudnivalók**  | **56** | 0-56 | 0 | 0 | 0 | 45 | 8 | 3 |
| **Könyv- és könyvtárhasználat, a kultúra helyszínei**   | **4** | 2-2 | 2 | 0 | 0 | 2 | 0 | 0 |
|  **Szabadon felhasználható órakeret – az intézmény saját döntése alapján, felzárkóztatásra, elmélyítésre, tehetséggondozásra évfolyamonként 14-14 óra**  | **28** | 14 - 14 | - | - | - | - | - | - |
| **Irodalom** |  |  | Heti 2 óra | Heti 2,5 óra |
| **Család, otthon, nemzet** – kisepikai alkotások (mese, monda, mítosz) és lírai alkotások | **23** | 23 - 0 | 18 | 4 | 1 | 0 | 0 | 0 |
| **Petőfi Sándor: János vitéz** | **18** | 18 - 0 | 14 | 4 | 0 | 0 | 0 | 0 |
| **Szülőföld, táj** – lírai és kisepikai alkotások | **11** | 11 - 0 | 8 | 2 | 1 | 0 | 0 | 0 |
| **Prózai nagyepika – ifjúsági regény 1. Molnár Ferenc: A Pál utcai fiúk** | **13** | 13 - 0 | 10 | 2 | 1 | 0 | 0 | 0 |
| **Egy szabadon választott meseregény elemzése** | **7** | 7 - 0 | 4 | 2 | 1 | 0 | 0 | 0 |
| **Hősök az irodalomban** | **20** | 0 - 20 | 0 | 0 | 0 | 10 | 5 | 5 |
| **Arany János: Toldi** | **25** | 0 - 25 | 0 | 0 | 0 | 16 | 4 | 5 |
| **Szeretet, hazaszeretet, szerelem**  | **19** | 0 -19 | 0 | 0 | 0 | 11 | 4 | 4 |
| **Prózai nagyepika – ifjúsági regény 2. - Gárdonyi Géza: Egri csillagok** | **17** | 0 - 17 | 0 | 0 | 0 | 12 | 3 | 2 |
| **Szabadon választott világirodalmi ifjúsági regény** | **9** | 0 -9 | 0 | 0 | 0 | 5 | 2 | 2 |
| **Szabadon felhasználható órakeret** (az órakeret maximum 20%-a) **az intézmény saját döntése alapján, felzárkóztatásra, elmélyítésre, tehetséggondozásra, illetve a tanár által választott alkotók, művek tanítására évfolyamonként 14**–**14 óra**  | **28** | 14 - 14 | - | - | - | - | - | - |
| **Összes óraszám:** | 306 | 144 -162 | 108 | 28 | 8 | 108 | 32 | 22 |
| **Összesítés** |  |  | 136 |  | 8 | 140 | 22 |
|  |  |  | 144 | 162 |

**Magyar nyelv és irodalom**

**NYELVTAN**

**5. évfolyam**

**ÉVFOLYAM:** 5. évfolyam

**TANÍTÁSI HETEK SZÁMA:** 36

**HETI ÓRASZÁM:** 2

**ÉVI ÖSSZÓRASZÁM:** 72

Ebből **80%=58 óra** a kerettantervben meghatározott tananyag feldolgozása

20%=14 óra az iskola érték- és célrendszerének megfelelő tananyag feldolgozása.

**Témakör:** **A kommunikáció alapjai**

**Javasolt óraszám:** **6 óra + 2 óra = 8 óra**

**Fejlesztési feladatok és ismeretek**

* A nyelvhasználati és a kommunikációs készség fejlesztése
* A kommunikáció nem nyelvi jeleinek megismerése, alkalmazása és üzenetének felismerése a mindennapi beszédhelyzetekben
* A nyelv zenei kifejezőeszközeinek megismerése, alkalmazása
* A hallás utáni szövegértési készség fejlesztése
* A szóbeli kifejezőkészség fejlesztése
* Szerep- és drámajátékok gyakoroltatása
* Aktív részvétel különböző kommunikációs helyzetekben
* Az önálló véleményalkotás készségének fejlesztése
* A jelek felismerése, elkülönítése, csoportosítása
* A kommunikáció tényezőinek megismerése
* A kommunikáció nem nyelvi jeleinek felismerése, alkalmazása
* A kommunikációs kapcsolat illemszabályainak tudatosítása, alkalmazása

|  |
| --- |
| **I. Kommunikáció alapjai** |
| A jelek világa | Az országunk jelképeinek eredeteTörténelmi jelképeink értelmezéseA kommunikációs illemszabályok tudatosítása (üdvözlési szokások, SMS, chat) |
| A kommunikáció fogalma, tényezői |
| A kommunikáció nem nyelvi jelei |
| A kommunikációs kapcsolat |
| A beszélgetés |

**Fogalmak**

természetes jelek, mesterséges jelek, jelrendszerek, feladó, címzett, üzenet, kód, csatorna, beszédhelyzet, arcjáték, gesztusok, testhelyzet, külső megjelenés, térköz; hangsúly, hanglejtés, tempó, hangerő, szünet, csend; megszólítás, bemutatkozás, bemutatás, kérdés, kérés

**Témakör: Helyesírás, nyelvhelyesség játékosan**

**Javasolt óraszám: 8 óra + 6 óra = 14 óra**

**Fejlesztési feladatok és ismeretek**

* Az alapvető helyesírási szabályok megismerése (kiejtés elve, szóelemzés elve, hagyomány elve, egyszerűsítés elve)
* A megismert helyesírási esetek felismerése írott szövegekben, és tudatos alkalmazása a szövegalkotásban

|  |  |
| --- | --- |
| **II. Helyesírás, nyelvhelyesség – játékosan** |  |
| Hang és betű, az ábécé | Megelevenedett ABC (rajzok)BeszédtechnikaNyelvtörőkA magyar helyesírás értelemtükröző és értelem-megkülönböztető szerepeHelyesírási szótárak és helyesírási tanácsadó portálak használata |
| Betűrend, elválasztás |
| Helyesírásunk alapelvei: a kiejtés elve |
| Helyesírásunk alapelvei: a szóelemzés elve |
| Helyesírásunk alapelvei: a hagyomány elve |
| Helyesírásunk alapelvei: az egyszerűsítés elve |

**Fogalmak**

hang és betű, ábécé, helyesírási alapelv (kiejtés elve, szóelemzés elve, hagyomány elve, egyszerűsítés elve) elválasztás, helyes kiejtés, nyelvi normáknak megfelelő mondatalkotás, határozóragok megfelelő használata

**Témakör: Állandósult szókapcsolatok**

**Javasolt óraszám:** **5 óra + 2 óra = 7 óra**

**Fejlesztési feladatok és ismeretek**

* A szókincsfejlesztése, a nyelvhelyességi szabályok alkalmazása
* Az állandósult szókapcsolatok, szólások, közmondások értelmezése, szerkezetének, használati körének megfigyelése
* A leggyakoribb mindennapi metaforák jelentésszerkezetének megfigyelése a beszélt és írott szövegekben – játékos gyakorlatokkal

|  |
| --- |
| **III. Állandósult szókapcsolatok** |
| Szólások | A magyar szólások, szóláshasonlatok, közmondások eredete: O. Nagy Gábor: Mi fán terem?, Kiss Gábor (Szerk.): Magyar szókincstárAz állandósult szókapcsolatok szerepe a szövegépítésben (jelentésbeli és stilisztikai többlet)A digitális kommunikáció állandósult szókapcsolatai és azok stilisztikai, jelentésbeli kifejezőereje  |
| Szóláshasonlatok |
| Közmondások |
| Szállóigék |
| Köznyelvi metaforák |
|  |

**Fogalmak**

állandósult szókapcsolat, szólás, szóláshasonlat, közmondás, szállóige, köznyelvi metaforák

**Témakör: A nyelvi szintek: a beszédhang, a fonéma, a szóelemek, a szavak, az összetett szavak**

**Javasolt óraszám:** **20 óra + 4 óra = 24 óra**

**Fejlesztési feladatok és ismeretek**

* A nyelv szerkezeti egységeinek és azok funkcióinak megismerése
* A nyelvi elemzőkészség fejlesztése
* A beszédhangok képzésének megismerése, csoportosításának alapjai
* A szavak szerkezetének felismerése
* A főbb szóelemek és funkciójuk (képző, jel, rag) felismerése, elkülönítése
* A szavak jelentésbeli és pragmatikai szerepének megfigyelése a kommunikációban
* Az alapszófajok (ige, főnév, melléknév, számnév, névmás) felismerése
* Nyelvi játékok, szójátékok, szóalkotás különféle módjainak megismerése, digitális programok használatával is

|  |
| --- |
| **IV. A nyelvi szintek: beszédhang, fonéma, szóelemek, szavak, szóösszetételek** |
| Hangképzés, fonéma | A hangképzés biológiája – digitális anyagokBeszédtechnikaMadarak népnyelvi megnevezésének és hangjuknak összehasonlításaA személynévadás esztétikájaAz összetett szavak kialakulása, jelentésváltozása, nyelvhelyességi kérdésekIdegen elemű összetett szavak és nyelvhelyességi kérdéseikA szótő és a toldalékok helyes használataNyelvi játékok: szóalkotási módok |
| A magánhangzók csoportosítása |
| Magánhangzótörvények:HangrendIlleszkedés |
| Mássalhangzótörvények:Részleges hasonulásÍrásban jelöletlen és jelölt teljes hasonulásÖsszeolvadásRövidülésKiesés |
| A szavak szerkezete:Egyszerű és összetett szavakSzótő és toldalékokA képző, a jel, a rag |

**Fogalmak**

beszédhang, fonéma, magánhangzó, mássalhangzó, hangkapcsolódási szabályszerűségek, szó, szóelem, egyszerű szó, összetett szó

**Témakör: Hangalak és jelentés**

## Javasolt óraszám: 6 óra + 2 óra = 8 óra

**Fejlesztési feladatok és ismeretek**

* A hangalak és a jelentés kapcsolatának, illetve a jelentésmezőnek a felismerése
* Az egyjelentésű, a többjelentésű, az azonos alakú, az ellentétes jelentésű szavak, a rokon értelmű szavak, a hasonló alakú szavak, a hangutánzó és a hangulatfestő szavak jelentése, felismerése
* Gyakorlatszerzés a szavak jelentésviszonyainak sokféleségében

|  |
| --- |
| **V. Hangalak és jelentés**  |
| Egyjelentésű szavak | A hangalak és a jelentés szerepe az írásbeli és szóbeli megnyilatkozásbanNyelvi humorHangutánzó szavak a tanult idegen nyelvben |
| Többjelentésű szavak |
| Azonos alakú szavak |
| Rokon értelmű szavak |
| Ellentétes jelentésű és hasonló alakú szavak |
| Hangutánzó, hangulatfestő szavak |
|  |

**Fogalmak**

egyjelentésű, többjelentésű, hasonló alakú, ellentétes jelentésű, hangutánzó, hangulatfestő szavak, jelentésmező

**Témakör: Szövegértés és szövegalkotás a gyakorlatban**

**Javasolt óraszám: 7 + 2 óra = 9 óra**

**Fejlesztési feladatok és ismeretek**

* Szöveghű, értő szövegolvasás gyakorlása
* Különféle megjelenésű és típusú szövegek megértése és alkotása
* Reflektálás a szöveg tartalmára
* Olvasási stratégiák alkalmazása
* A szóbeli és írásbeli szövegalkotási készség fejlesztése
* A kreatív írás gyakorlása
* Digitális és/vagy nyomtatott szótárak használata
* Szövegtípusok I. (feleletterv, felelet, szóbeli beszámoló, vázlat) jellemzőinek felismerése, alkalmazása
* Szövegtípusok II. (elbeszélés, leírás, jellemzés, könyvismertetés, hagyományos levél, elektronikus levél: e-mail) jellemzőinek felismerése, alkalmazása
* Szövegtípusok III. (plakát, meghívó) jellemzőinek felismerése, alkalmazása
* Helyesírási és a szövegtípusoknak megfelelő alapvető szövegszerkesztési szabályok ismerete

|  |
| --- |
| **VI. Szövegértés és szövegalkotás a gyakorlatban**  |
| Felelet, szóbeli beszámoló, vázlat |  Az írásbeli magnyilatkozások műfajai, műfaji jellegzetességei A szövegalkotás fázisai A szövegalkotás mint tanulási módszer Kreatív írás |
| A leírás |
| Az elbeszélés |
| A párbeszéd |
|  |  |

**Fogalmak**

elbeszélés, leírás, feleletterv, felelet, szóbeli beszámoló, vázlat, jellemzés

**Témakör: Könyv- és könyvtárhasználat, a kultúra helyszínei**

Javasolt óraszám: **2 óra**

**Fejlesztési feladatok és ismeretek**

* A könyvtárak típusaival és jellemzőivel való ismerkedés
* Megadott szempontok alapján önálló gyűjtőmunka végzése a könyvtárban és digitális felületeken
* Az információ-keresés, –gyűjtés alapvető technikáinak gyakorlása
* Képzőművészeti gyűjtemények megismerése vezetéssel
* Részvétel múzeumpedagógiai és könyvtárismereti foglalkozáson, és az azt előkészítő osztálytermi órán
* Néhány sajtótermék szerkezetének, tartalmának áttekintése
* Megadott szempontok alapján reflexió megfogalmazása a múzeumban, színházban, könyvtárban szerzett tapasztalatokról

|  |
| --- |
| **VII. Könyv- és könyvtárhasználat, a kultúra helyszínei** |
| A hagyományos és digitális könyv- és könyvtárhasználat | Elméleti tananyag helyett gyakorlati feladatokat javaslunk: könyvtárak, múzeumok, kiállítások felkeresése, megtekintése |
| Sajtótermékek jellemző jegyei |

**Fogalmak**

könyvtár, katalógus, digitális adattárak, múzeum, kiállítás, gyűjtemény, sajtó, folyóirat, rovat, célcsoport, könyvismertetés

**IRODALOM**

**5. évfolyam**

**ÉVFOLYAM:** 5. évfolyam

**TANÍTÁSI HETEK SZÁMA:** 36

**HETI ÓRASZÁM:** 2

**ÉVI ÖSSZÓRASZÁM:** 72

Ebből **80%=58 óra** a kerettantervben meghatározott tananyag feldolgozása

20%=14 óra az iskola érték- és célrendszerének megfelelő tananyag feldolgozása.

**Témakör: Család, otthon, nemzet –** kisepikai (**mese, monda, mítosz)** és lírai alkotások

**Óraszám: 18 óra + 5 óra = 23**

**Fejlesztési feladatok és ismeretek**

A családi és baráti kapcsolatok sokféleségének megismerése irodalmi szövegek által

Különböző korokban keletkezett, különböző műfajú szövegek tematikus rokonságának, problémafelvetéseinek tanulmányozása

A korábban megismert műfajokhoz (pl. mese, monda) kapcsolódó elemzési szempontok alkalmazása hasonló témájú szövegekben

Személyes vélemény megfogalmazása a szövegekben felvetett problémákról, azok személyes élethelyzethez kapcsolása

 *Cigány mesemondási szokások, híres mesemondók és meseírók. Ismerjen minimum egy cigány mesét*

**Tananyagtartalom**

|  |
| --- |
| **I. Család, otthon, nemzet**  |
| Weöres Sándor: Ó, ha cinke volnék | Nemes Nagy Ágnes: Bors néni könyve - részletek |
| Petőfi Sándor: Egy estém otthon Füstbe ment terv Magyar vagyok | Móra: Csalóka Péter Petőfi Sándor: Arany Lacinak |
| ***Cigány népmese: A Nap gyermekei*** |  |
| Arany János: Családi kör | Ágh István: Virágosat álmodtam |
| Kányádi Sándor: Nagyanyó-kenyér | Kányádi Sándor: Befagyott a Nyárád |
| Fehérlófia |  |
|  | Tündérszép Ilona és Árgyélus |
| Az égig érő fa (magyar népmese) |
| Arany János: Rege a csodaszarvasról | Attila földje (népmese) |
| Görög mítosz: Daidalosz és Ikarosz  |  |
| Bibliai történetek A világ teremtése Noé,  Jézus születése,  A betlehemi királyok | Az Édenkert történeteJózsef Attila: Betlehemi királyokJókai Mór: Melyiket a kilenc közül? Dávid és Góliát, további bibliai történetek  |

**MEMORITER:**

|  |
| --- |
| Weöres Sándor: Ó, ha cinke volnék |

**Fogalmak**

népmese, mese, mesealak, meseformálás, meseszám, kaland, motívum, monda, rege, mítosz, valamint a témakörhöz választott szövegek elemzéséhez kapcsolódó fogalmak: hagyomány, nemzeti hagyomány, nemzeti kultúra, hazaszeretet, eredetmonda, dal, életkép, idill, lírai én

**Témakör: Petőfi Sándor: János vitéz**

**Óraszám:** **14 óra + 4 óra =18 óra**

**Fejlesztési feladatok és ismeretek**

A mű szövegének közös órai feldolgozása

A mű cselekményének megismerése, fő fordulópontjainak értelmezése

A költői szöveg részletének és más médiumbeli megjelenítésének (rajzfilm, színmű, illusztráció, stb.) összehasonlítása

A szöveg néhány részletében a poétikai eszközök felismerése, szerepük értelmezése: verselés, szóképek, alakzatok

Alapvető verstani és műfaji fogalmak megismerése, alkalmazása a mű bemutatásakor

**Tananyagtartalom**

|  |
| --- |
| **II. Petőfi Sándor: János vitéz**  |

**MEMORITER:**

|  |
| --- |
| Petőfi Sándor: János vitéz (részletek) |

**Fogalmak**

verses epika, elbeszélő költemény; ütemhangsúlyos verselés, verssor; felező tizenkettes, páros rím; hasonlat, metafora, megszemélyesítés; párhuzam, ellentét

**Témakör: Szülőföld, táj**

**Óraszám:** **8 óra + 3 = 11 óra**

**Fejlesztési feladatok és ismeretek:**

A tájhoz, környezethez fűződő érzéseket, gondolatokat kifejező szövegek megértése, összehasonlítása

A táj- és környezetfestés eszközeiként szolgáló nyelvi formák megfigyelése lírai és prózai szövegekben

A nyelv változó természetének megfigyelése különböző példák alapján

A különböző korszakokban született szövegek nyelvi eltéréseinek összevetése

Az irodalmi szövegek keletkezéséhez, megértéséhez, tartalmához kapcsolódó földrajzi kérdések megbeszélése

A szövegek összevetése a keletkezésükhöz, megértésükhöz, tartalmukhoz kapcsolódó valós helyszínek különböző korokból származó képi ábrázolásaival

Irodalmi atlasz vagy térkép használata

A szövegek vizuális értését erősítő ábrák, illusztrációk készítése különböző technikákkal

 Kisebb projektmunkák, a szövegekhez kapcsolódó közös kutatási feladatok elvégzése

**Tananyagtartalom**

|  |  |
| --- | --- |
| **III. Szülőföld, táj**  |  |
| Petőfi Sándor: Szülőföldemen | Petőfi Sándor: Távolból Ady Endre: Föl-földobott kő |
| Petőfi Sándor: Az alföld |
|  |
| Petőfi Sándor: Úti levelek (részlet) |
| Nagy László: Balatonparton |
| Weöres Sándor: Tájkép |

**Fogalmak**

hagyomány, napló, személyesség, tájleírás, téma, útleírás

**Témakör: Prózai nagyepika – Molnár Ferenc: A Pál utcai fiúk / Kötelező olvasmány**

**Óraszám:** **10 óra + 3 óra =13 óra**

**Fejlesztési feladatok és ismeretek**

Otthoni olvasás és közös órai szövegfeldolgozás: nagyobb szövegegység áttekintő megértése és egyes szövegrészletek részletes megfigyelése

A cselekményben megjelenő élethelyzetek, erkölcsi konfliktusok azonosítása, véleményalkotás

A cselekmény főbb fordulópontjainak felismerése

Egyes szereplők jellemzése

Főbb helyszínek, térbeli viszonyok azonosítása

A cselekmény és térszerkezet vizuális megjelenítése analóg vagy digitális médiumban

**Tananyagtartalom**

|  |  |
| --- | --- |
| **IV. Molnár Ferenc:**  **A Pál utcai fiúk**  |  |

**Fogalmak**

Az epikai mű szerkezete: előkészítés, cselekmény, fordulat, bonyodalom, tetőpont, megoldás, végkifejlet, helyszín, főszereplő, mellékszereplő

**Témakör: Egy szabadon választott magyar mese- vagy ifjúsági regény elemzése**

 **/ Kötelező olvasmány/**

**Óraszám:** **4 óra + 3 óra = 7 óra**

**Fejlesztési feladatok és ismeretek**

Otthoni olvasás és közös órai szövegfeldolgozás: nagyobb szövegegység áttekintő megértése, és egyes szövegrészletek részletes megfigyelése

A cselekményben megjelenő élethelyzetek, erkölcsi konfliktusok azonosítása, véleményalkotás

A cselekmény főbb fordulópontjainak felismerése

Egyes szereplők jellemzése

Főbb helyszínek, térbeli viszonyok azonosítása

A cselekmény és térszerkezet vizuális megjelenítése analóg vagy digitális médiumban

**Tananyagtartalom**

|  |  |
| --- | --- |
| **V. Választható magyar ifjúsági** **vagy meseregény:****Szabó Magda: Tündér Lala** |  |

**Fogalmak**

Az epikai mű szerkezete: előkészítés, cselekmény, fordulat, bonyodalom, tetőpont, megoldás, végkifejlet, helyszín, főszereplő, mellékszereplő; varázs-meseregény fogalma, időszál, leírás, elbeszélés

**11. TOVÁBBHALADÁS FELTÉTELEI, MINIMUM KÖVETELMÉNYEK**

- Képes az élőbeszéd tempóját megközelítő, folyamatos hangos és néma olvasásra.

- Képes az emlékezet utáni írásra, önálló írásbeli feladatok megoldására.

– Felismer az olvasott művekben néhány alapvető irodalmi témát.

- Tud személyes és olvasmányélményt egyszerűen megfogalmazni, elsősorban szóban.

- Tud történetet mondani mindennapi személyes élményről, olvasmányról szóban és rövid fogalmazásban.

- Képes a gyakran használt és az olvasott művekben előforduló szavak jelentését értelmezni.

- Ismeri az epikai és lírai művek, a nép- és műköltészet jellemző vonásait: a cselekmény részei, a szereplők, a szerkezet, a képiség, a zeneiség eszközei, az ütemhangsúlyos verselés.

- Képes a szókincs különböző rétegeiből származó szavak elkülönítésére nyilvánvaló esetekben, egyszerű köznapi vagy irodalmi szövegekben.

- Képes a kötelező memoriterek szöveghű reprodukálására.

- Képes egy kb. 200 szavas írott (dokumentum és ismeretterjesztő) szöveg globális (átfogó) megértésére, a szövegből az információk visszakeresésére.

- Tud alapvető érzelmeket, erkölcsi magatartásformákat azonosítani.

- Jártas a korosztály számára készült szótárak használatában.

- Képes tájékozódni a könyvtárban és a vizuális, audiovizuális, elektronikus segédletek (Internet stb.) körében.

**NYELVTAN**

 **6. évfolyam**

**ÉVFOLYAM**: 6. évfolyam

**TANÍTÁSI HETEK SZÁMA**: 36

**HETI ÓRASZÁM**: 2

**ÉVI ÖSSZÓRASZÁM**: 72

Ebből **80%=58** óra a kerettantervben meghatározott tananyag feldolgozása

20%=14 óra az iskola érték- és célrendszerének megfelelő tananyag feldolgozása.

**Témakör: Szövegértés és szövegalkotás a gyakorlatban**

**Javasolt óraszám: 8 óra + 6 óra = 14 óra**

**Fejlesztési feladatok és ismeretek**

* Szöveghű, értő szövegolvasás gyakorlása
* Különféle megjelenésű és típusú szövegek megértése és alkotása
* Reflektálás a szöveg tartalmára
* Olvasási stratégiák alkalmazása
* A szóbeli és írásbeli szövegalkotási készség fejlesztése
* A kreatív írás gyakorlása
* Digitális és/vagy nyomtatott szótárak használata
* Szövegtípusok I. (feleletterv, felelet, szóbeli beszámoló, vázlat) jellemzőinek felismerése, alkalmazása
* Szövegtípusok II. (elbeszélés, leírás, jellemzés, könyvismertetés, hagyományos levél, elektronikus levél: e-mail) jellemzőinek felismerése, alkalmazása
* Szövegtípusok III. (plakát, meghívó) jellemzőinek felismerése, alkalmazása
* Helyesírási és a szövegtípusoknak megfelelő alapvető szövegszerkesztési szabályok ismerete

|  |
| --- |
| **I. Szövegértés és szövegalkotás a gyakorlatban**  |
| A párbeszéd |  Az írásbeli magnyilatkozások műfajai, műfaji jellegzetességei A szövegalkotás mint tanulási módszer Kreatív írás |
| A levél (hagyományos, elektronikus) |
| A plakát, a meghívó |
| A jellemzés |

**Fogalmak**

szóbeli beszámoló, vázlat, jellemzés, levél, elektronikus levél, plakát, meghívó, könyvismertető

**Témakör: Szófajok** **a nagyobb nyelvi egységekben: a mondatokban és a szövegben. A szófajokhoz kapcsolódó helyesírási, nyelvhelyességi, szövegalkotási, szövegértési tudnivalók**

**Javasolt óraszám: 48 óra + 8 óra = 56 óra**

**Fejlesztési feladatok és ismeretek**

* Helyesírási készség fejlesztése
* A szójelentés, a metaforikus jelentés, a több szófajúság megismerése
* A szavak jelentésbeli szerepe és gyakorlati alkalmazása a szóbeli és írásbeli kommunikációban
* A szófajok felismerése helyes leírása a mondatban és a szövegben: ige, főnév, számnév, határozószó, igenevek, névmások, viszonyszók, mondatszók
* Az iskolai helyesírási segédeszközök: szótár, szabályzat és helyesírási portálok önálló használata
* Különféle megjelenésű és típusú szövegek megértése és alkotása
* Szóbeli és írásbeli fogalmazási készség fejlesztése
* Reflektálás a szöveg tartalmára
* A szöveghű és értő szövegolvasás gyakorlása
* A hagyományos és a digitális íráshasználat fejlesztése
* A kreatív írás gyakorlása
* A helyesírási készség fejlesztése
* A mérlegelő gondolkodás fejlesztése
* A nyelv szerkezeti egységeinek és azok funkcióinak megismerése
* A nyelvi elemzőkészség kialakítása

|  |
| --- |
| **II. Szófajok a nagyobb nyelvi egységekben: a mondatokban és a szövegben. A szófajokhoz kapcsolódó helyesírási, nyelvhelyességi, szövegalkotási, szövegértési tudnivalók**  |
| Szóelemek, szófajok | Tulajdonnevek köznevesüléseKöznevek tulajdonnévvé válásaTörténelmi ragadványnevekMelléknevek főnevesüléseMelléknevek metaforikus jelentéseEmberi tulajdonságok megjelenése az állandósult szókapcsolatokbanA számnevek megjelenése az állandósult szókapcsolatokban, mondókákbanKarinthy Frigyes: TegeződésTöbbszófajúságSzófajváltásAz állandósult szókapcsolatok és a szófajokAz igenevek kapcsolata a többi szófajjalA névmások szerepe a mondat- és szövegépítésben Hagyományos és digitális helyesírási szótárak és portálok használataA szófajok használatának nyelvhelyességi kérdései |
| Az ige fogalma |
| Az igeidők |
| Az igemódok |
| Az ige ragozása |
| A leggyakoribb igeképzők |
| Az igék helyesírása |
| A határozószó |
| A főnév |
| Személynevek és helyesírásuk |
| A földrajzi nevek és helyesírásuk |
| Az állatnevek, égitestek, márkanevek és helyesírásuk |
| Az intézménynevek, címek, díjak és helyesírásuk |
| A melléknév  |
| A melléknevek helyesírása |
| A számnév |
| A számnév helyesírása |
| A névmásokA személyes és birtokos névmás |
| A kölcsönös és visszaható névmás |
| A mutató és kérdő névmás |
| A vonatkozó, határozatlan és általános névmás |
| Az igenevek: A főnévi igenév A melléknévi igenév A határozói igenév |
| Viszonyszók, mondatszók |

**Fogalmak**

szó, szóelem, szófajok: ige, főnév, melléknév, számnév, határozószó, igenevek, névmások, viszonyszók, mondatszók

**Témakör: Könyv- és könyvtárhasználat, a kultúra helyszínei**

**Javasolt óraszám**: **2 óra**

**Fejlesztési feladatok és ismeretek**

* A könyvtárak típusaival és jellemzőivel való ismerkedés
* Megadott szempontok alapján önálló gyűjtőmunka végzése a könyvtárban és digitális felületeken
* Az információ-keresés, –gyűjtés alapvető technikáinak gyakorlása
* Képzőművészeti gyűjtemények megismerése vezetéssel
* Részvétel múzeumpedagógiai és könyvtárismereti foglalkozáson, és az azt előkészítő osztálytermi órán
* Néhány sajtótermék szerkezetének, tartalmának áttekintése
* Megadott szempontok alapján reflexió megfogalmazása a múzeumban, színházban, könyvtárban szerzett tapasztalatokról

|  |
| --- |
| **III. Könyv- és könyvtárhasználat, a kultúra helyszínei** |
| A hagyományos és digitális könyv- és könyvtárhasználat | Elméleti tananyag helyett gyakorlati feladatokat javaslunk: könyvtárak, múzeumok, kiállítások felkeresése, megtekintése |
| Sajtótermékek jellemző jegyei |

**Fogalmak**

könyvtár, katalógus, digitális adattárak, múzeum, kiállítás, gyűjtemény, sajtó, folyóirat, rovat, célcsoport, könyvismertetés

**IRODALOM**

**6. évfolyam**

**ÉVFOLYAM**: 6. évfolyam

**TANÍTÁSI HETEK SZÁMA**: 36

**HETI ÓRASZÁM**: 2+0,5=2,5

**ÉVI ÖSSZÓRASZÁM**: 72+ 18=90

Ebből **80%=72** óra a kerettantervben meghatározott tananyag feldolgozása

20%=18 óra az iskola érték- és célrendszerének megfelelő tananyag feldolgozása.

Témakör: Hősök az irodalomban

Óraszám: **15 óra** + 5 óra = 20 óra

### Fejlesztési feladatok és ismeretek

* Az olvasott szöveg szereplőiről, a megjelenített élethelyzetekről szóban és írásban véleményt fogalmaz meg
* A hősiesség különböző példáit kifejező szövegek megértése és összehasonlítása
* A különböző korokban és műfajokban megjelenő témák nyelvi formáinak elkülönítése
* A különböző korszakokban született szövegek nyelvi eltéréseinek összevetése
* Az irodalmi szövegek keletkezéséhez, megértéséhez, tartalmához kapcsolódó történelmi, földrajzi kérdések megbeszélése
* Irodalmi atlasz vagy térkép használata
* Kisebb projektmunkák, a szövegekhez kapcsolódó közös kutatási feladatok elvégzése

### Tananyagtartalom:

|  |
| --- |
| **I. Hősök az irodalomban** |
| ***I. I. Hagyomány és irodalom*** |
| Arany János: Mátyás anyja | Szimónidész: A thermopülei hősök sírfelirata |
| Arany János: A walesi bárdok |
| Hősök–mondák: |
| * *Beckó vára vagy Csörsz árka*
* *Szent László legendája vagy Lehel kürtje*

*A párok közül az egyik kötelező, a másik a választható művek közé kerül.** *Kittenberger Kálmán: Oroszlánvadászataimból (részlet) vagy Széchenyi Zsigmond: Csui (részlet)*

*(Választható)** *Torna vára (Felvidék) vagy Tordai hasadék ( Erdély) vagy A Lendvai vár (Muravidék) vagy délvidéki Mátyás-mondák*

*(A felsoroltak közül az egyik kötelező. Lehetőség van arra, hogy a tanárok a saját régiójuk mondáit válasszák.)* |
|
|
| ***I.2. Irodalom és mozgókép***Fazekas Mihály: Lúdas Matyi |

**MEMORITER:**

|  |
| --- |
| Arany János: A walesi bárdok (részlet) |

### Fogalmak:

próbatétel, ismétlődő motívum, időmértékes verselés, vándortéma; daktilus, spondeus, hexameter; epigramma, ballada, vígballada, népballada, műballada, balladai homály, kihagyás

Témakör: **Arany János: Toldi / Kötelező olvasmány /**

Óraszám: **21 óra + 4 óra** = 25 óra

### Fejlesztési feladatok és ismeretek

* A mű szövegének közös órai feldolgozása
* Az olvasás és megértés nyelvi nehézségeinek feltárása, szókincsbővítés és olvasási stratégiák fejlesztése
* Az elbeszélő költemény műfaji jellemzőinek felismerése, értelmezése a mű vonatkozásában
* Az alkotás néhány stíluselemének megfigyelése (pl. verselés, szóképek, alakzatok)
* A mű erkölcsi kérdésfelvetéseinek (bűn, bosszú, megtisztulás, testvérviszály stb.) megtárgyalása
* Az elbeszélői szerepek (narráció, költői kiszólások, rokonszenv) felismerése, értelmezése a jelentésteremtésben

**Tananyagtartalom**

|  |
| --- |
| **ll. Arany János: Toldi** |
|  |  |

**MEMORITER**

|  |
| --- |
| Arany János: Toldi (részletek) |

### Fogalmak

verses epika, elbeszélő költemény; s, előhang, epizód, késleltetés; allegória; fokozás, túlzás, megszólítás

Témakör: **Szeretet, hazaszeretet, szerelem**

Javasolt óraszám: **15 óra** **+ 4 óra** = 19 óra

### Fejlesztési feladatok és ismeretek

* Az olvasott szöveg szereplőinek érzelmeiről, gondolatairól, az élethelyzetekről vélemény megfogalmazása szóban és írásban
* A szeretet, szerelem, hazaszeretet különböző példáit kifejező szövegek megértése és összehasonlítása
* A téma megjelenítését különböző korokban és műfajokban szolgáló nyelvi formák elkülönítése lírai és prózai szövegekben
* A különböző korokban és műfajokban megjelenő témák nyelvi formáinak elkülönítése
* A szövegek összevetése a keletkezésükhöz, megértésükhöz, tartalmukhoz kapcsolódó valós helyszínek különböző korokból származó képi ábrázolásaival
* Kisebb projektmunkák, a szövegekhez kapcsolódó közös kutatási feladatok elvégzése

**Tananyagtartalom**

|  |
| --- |
| **III. Szeretet, hazaszeretet, szerelem** |
| Bibliai történetek Mária és József története Jézus tanítása a gyermekekről (karácsonyi ünnepkör) | Ady Endre: KarácsonyDsida Jenő: Itt van a szép karácsonyJuhász Gyula: Karácsony feléFekete István: RórátéKányádi Sándor: HattyúdalReményik Sándor: A karácsonyfa énekel  |
|  | **Lázár Ervin: Az élet titka (Eredeti üzenet)**Radnóti Miklós: Nem tudhatomSzendrey Júlia: Magyar gyermek éneke |
| Kölcsey Ferenc: Himnusz |
| Vörösmarty Mihály: Szózat  |
| Petőfi Sándor: Honfidal |
|  | **Irodalom és mozgókép****Hollós László–Dala István: Szerelmes földrajz/ vagy****Rockenbauer Pál: Másfélmillió lépés Magyarországon (részlet, lehetőleg a saját régióról)** |
| Csokonai Vitéz Mihály: Tartózkodó kérelem | Kőmíves Kelemen Szerelem a népdalokban:Tavaszi szél vizet árasztA csitári hegyek alatt |

**MEMORITER**

|  |
| --- |
| Kölcsey Ferenc: Himnusz (1-2. vsz.) |
| Vörösmarty Mihály: Szózat (1. és 2. vsz.+13.,14. vsz.) |

### Fogalmak

líra, lírai alany, lírai én, téma, motívum; versforma, rímszerkezet, keresztrím, alliteráció; dal, népdal

Témakör: **Prózai nagyepika – Gárdonyi Géza: Egri csillagok / Kötelező olvasmány/**

Óraszám: **14 óra + 3 óra** = 17 óra

**Fejlesztési feladatok és ismeretek**

* Otthoni olvasás és közös órai szövegfeldolgozás: nagyobb szövegegység áttekintő megértése és egyes szövegrészletek részletes megfigyelése
* A cselekményben megjelenő élethelyzetek, erkölcsi konfliktusok azonosítása, véleményalkotás
* A cselekmény fordulópontjainak összekapcsolása a műfaj jellegzetességeivel
* A főbb szereplők kapcsolatának értelmezése
* A szereplők közötti kapcsolatok vizuális megjelenítése analóg vagy digitális médiumban
* Szövegalkotás az egyes szereplők nézőpontjának megjelenítésével

**TananyagtartaloM**

|  |
| --- |
| **lV. Gárdonyi Géza: Egri csillagok** |
|  |  |

### Fogalmak

történelmi regény, elbeszélő, időszerkezet, több szálon futó cselekmény, jellemek

Témakör: Egy szabadon választott világirodalmi ifjúsági regény / Kötelező olvasmány /

Óraszám: **5 óra** **+ 4 óra** = 9 óra

### Fejlesztési feladatok és ismeretek

* Otthoni olvasás és közös órai szövegfeldolgozás: nagyobb szövegegység áttekintő megértése és egyes szövegrészletek részletes megfigyelése
* A cselekményben megjelenő élethelyzetek, erkölcsi konfliktusok azonosítása, véleményalkotás
* A cselekmény fordulópontjainak összekapcsolása a műfaj jellegzetességeivel
* A főbb szereplők kapcsolatának értelmezése
* A szereplők közötti kapcsolatok vizuális megjelenítése analóg vagy digitális médiumban
* Szövegalkotás az egyes szereplők nézőpontjának megjelenítésével

**Tananyagtartalom**

|  |
| --- |
| **V. Választható világirodalmi ifjúsági regény** |
| Daniel Defoe: Robinson Crusoe vagy Antoine de Saint-Exupéry: A kis herceg (a táblázatban felsorolt művek közül a szaktanár jelöli ki) |

### Fogalmak

A korábban tanult poétikai fogalmak alkalmazása a választott regénynek megfelelően

**11. TOVÁBBHALADÁS FELTÉTELEI, MINIMUM KÖVETELMÉNYEK**

- Képes a különböző témájú és műfajú szövegek értő olvasására, értelmes felolvasására.

- Tud jól olvashatóan írni, az írásos szöveg rendezett.

- Képes egyszerűbb olvasmánytartalmak összefüggő ismertetésére az időrend, az ok-okozati összefüggések bemutatásával.

- Képes rövid, tárgyszerű beszámolót készíteni a feldolgozott művekről: szerző, cím, téma, műfaj.

- Tud az epikai művekről néhány fontos adatot megnevezni: a helyzet, a helyszín, a szereplők, a főhős életútjának állomásai, a cselekmény menete.

 – Ismeri és felismeri a lírai művek alapvető formai elemeit (verselés, képiség).

- Tud elbeszélést, leírást, jellemzést, beszámolót készíteni megbeszélt olvasmányok vagy személyes élmény alapján.

- Képes a személyes élmény néhány mondatos megfogalmazására az olvasott irodalmi művek szereplőinek jellemével, a műben megjelenített élethelyzetekkel, érzelmekkel kapcsolatban.

- Képes a kötelező memoriterek szöveghű reprodukálása.

- Képes egy kb, 200-250 szavas írott (szépirodalmi, dokumentum- és ismeretterjesztő szöveg globális (átfogó) megértésére, a szövegből információk visszakeresésére.

- Képes az olvasott szöveg tartalmával kapcsolatos saját véleményét szóban megfogalmazni.

- Tud az irodalmi olvasmányokhoz, egyéb tanulmányokhoz kapcsolódó információkat gyűjteni a könyvtárban és / vagy az Interneten.

- Képes az adatok elrendezésére és feljegyzésére.

- Jártas a korosztálya számára készült lexikonok, vizuális, audiovizuális, elektronikus segédletek (Internet stb.) használatában.